ГущыIэхэр зыщаугъоихэрэр гущыIэлъэ зэфэшъхьафхэр арых. Ау зы гущыIалъэ горэми бзэм хэт гущыIэхэр кIэзыгъэнчъэу щыуугъоин плъэкIыщтэп, сыда пIомэ щыIакIэм зэрэхахъорэм, ар ыпэкIэ зэрэлъыкIуатэрэм епхыгъэу гущыIэ пчъагъэри ренэу нахьыбэ мэхъушъ ары. ЕтIани бзэм хэт гущыIэхэр икъоу къэптыпагъэми, ащ къикIырэп гущыIэ пэпчъ зэбгъэшIэн фаеу. ЗэрагъашIэрэр бзэм илексикэ зэрэщытэу ары е лексикэм игущыIэ купхэр зэрэзэфыщытхэм янэшэнэ-хабзэхэр хагъэунэфыкIы.